Case ID: 1182098
Sentence 19: Şifahi məhkəmə baxışı iclasında üçüncü şəxs qismində X39 izahat verərək mübahisə edilən torpağı ona məhkəmənin gözətçisi Arifin tapdığını, torpaq sahəsinin mübahisəli olduğunu bilmədiyini, həmin torpağı 2019-cu ildə qanunvericiliyin tələblərinə uyğun olaraq 6000 (altı min) manat müqabilində aldığını və sənədləşdirdiyini, torpaq sahəsinin Naxçıvan Muxtar Respublikası Daşınmaz Əmlak və Torpaq Məsələləri üzrə Dövlət Xidmətinin əməkdaşı Rəşad müəllim tərəfindən ölçüldüyünü, Mirəli Seyidovla birgə notariat kontoruna gedərək notariat kontorunda alqı-satqı müqaviləsi bağladıqdan sonra sənədləri Naxçıvan Muxtar Respublikası Daşınmaz Əmlak və Torpaq Məsələləri üzrə Dövlət Xidmətinə təqdim etdiklərini, həmin sənədlər əsasında ona reyestrdən çıxarışın verildiyini, bu barədə ödəniş qəbzlərinin olduğunu qeyd etdi.